Opna Coolshop netverslun fyrir íslenskan markað Samsteypan sem rekur leikfangaverslanirnar Kids Coolshop opna nú netverslun sína fyrir íslenskan markað . Ljósmynd / Kids Coolshop Coolshop-samsteypan sem hefur á undanförnum misserum opnað leikfangaverslanirnar Kids Coolshop á Íslandi og opnar nú einnig Coolshop.is fyrir íslenskan markað , að því er segir í tilkynningu . Í henni segir fyrirtækið að Íslendingar geta verslað nákvæmlega sömu vörur og í Danmörku og að hægt sé að sækja vörurnar strax í Kids Coolshop verslanirnar eða fá þær sendar heim til sín . „ Við teljum að það sé þörf fyrir okkur á Íslandi . Með opnun Kids Coolshop verslananna höfum við fengið góða innsýn inn í verslunarhugarfar Íslendinga sem minnir um margt á það sem við þekkjum frá Danmörku . Við tökum það verkefni , að komast inná íslenskan markað , mjög alvarlega og erum auðmjúk í aðkomu okkar að markaðnum sem og viðskiptavinum , “ segir Jacob Risgaard , markaðsstjóri Coolshop . Þá hefur verið lögð mikil vinna í að þýða vefverslunina yfir á íslensku ekki síst þar sem milljónir vara hafa verið í versluninni Coolshop.com , að því er segir í tilkynningunni . „ Við fáum nú þegar fleiri þúsundir heimsókna frá Íslandi á netverslunina á hverjum degi , og það túlkum við sem svo að við séum samkeppnishæf og aðlaðandi , “ segir Risgaard .